მადლენის ეკლესია
მადლენის ეკლესია (ფრანგ. l'église de la Madeleine) — მარიამ მაგდალინელის სახელობის ეკლესია პარიზში, ამავე სახელწოდების მოედანზე. მოედნის სხვა ნაგებობებთან ერთად წარმოადგენს ფრანგული არქიტექტურის კლასიციზმის ეტალონს. ეკლესია ბერძნულ-რომაული სტილისაა. სიგრძე 108 მეტრი, ხოლო სიგანე - 43 მეტრი. ეკლესიის მთელ პერიმეტრზე დგას 52 კორინთული სვეტი. 1991 წელს მდინარე სენის სანაპიროზე მდებარე სხვა ძეგლებთან ერთად მადლენის ეკლესია შეიტანეს იუნესკოს მსოფლიო მემკვიდრეობის ძეგლების სიაში.